**Ministru kabineta noteikumu projekta**

„Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana ar viedajām pilsētvides tehnoloģijām” nolikums” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta (turpmāk – MK) noteikumu projekts „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana ar viedajām pilsētvides tehnoloģijām” nolikums” (turpmāk – noteikumu projekts) izstrādāts pamatojoties uz likuma “Par piesārņojumu” 32.2. panta 4.6 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu klimata mērķu sasniegšanu 2020. gadam un 2030. gadam un veicinātu 2050. gada oglekļa mazietilpīgas attīstības mērķu sasniegšanu, ir nepieciešams ieviest un demonstrēt aktivitātes saistībā ar siltumnīcefekta gāzu (turpmāk – SEG) emisiju samazināšanu, piemēram, energoefektivitātes pasākumu īstenošana, tehnoloģiju nomaiņa un atjaunojamo energoresursu (turpmāk – AER) izmantojošu iekārtu uzstādīšanu, kas demonstrē jaunas un viedas pieejas pilsētvides tehnoloģiju izmantošanā.  Noteikumu projekts nosaka Emisijas kvotu izsolīšanas instrumenta finansētā atklātā projektu iesniegumu konkursa „Siltumnīcefekta gāzu emisiju samazināšana ar viedajām pilsētvides tehnoloģijām” nolikumu (turpmāk – konkurss), tai skaitā projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību, konkursa īstenošanas uzraudzību un novērtēšanu.  Konkursa mērķis ir SEG emisiju samazināšana, ieviešot un demonstrējot pilsētvides tehnoloģijas, kuras izmanto AER vai ja tās veicina energoefektivitātes paaugstināšanu, izmantojot inovatīvas vai praksē pārbaudītas pieejas.  Konkursā ir noteiktas plašas iespējamās atbalstāmās aktivitātes, taču ar galvenajiem nosacījumiem:   1. tiek samazinātas SEG, t.sk., CO2 emisijas, izmantojot AER, palielinot energoefektivitāti. Papildus tehnoloģijas var veicināt pielāgošanos klimata pārmaiņām vai samazināt gaisa piesārņojošo vielu emisijas. 2. Viedā pilsētvides tehnoloģija tiek izvietota pilsētas teritorijā un ir plašai sabiedrībai redzamas un/vai pieejamas, demonstrē izmantoto viedo pilsētvides tehnoloģiju vai metodi kā labu piemēru.   Viedā pilsētvides tehnoloģija pēc būtības ir pilsētvides tehnoloģija ar viediem papildinājumiem. Viedā tehnoloģija regulē tehnoloģijas darbību, veic monitoringu un tā darbojas maksimāli efektīvi, samazinot tās patērēto enerģiju un veicina lietderīgu tehnoloģijas izmantošanu, darbības optimizēšanu.  Iespējamie pilsētvides tehnoloģiju piemēri:   1. ēku konstrukcijā iebūvētas vēja elektrostacijas; 2. mazas jaudas vertikālas ass vēja elektrostaciju uzstādīšana; 3. saules elektrostaciju, vēja elektrostaciju enerģijas un transportlīdzekļu radītās vibrācijas pārveidošana elektroenerģijā un izmantošana pilsētvides tehnoloģijās satiksmē, piemēram, luksoforos, ceļazīmēs un citur; 4. saules elektrostaciju un/vai vēja elektrostaciju izmantošana ielu apgaismojuma iekārtās; 5. „saules siena“ siltumenerģijas nodrošināšanai; 6. „saules koks“ elektroenerģijas nodrošināšanai; 7. saules elektrostaciju izmantošana elektromobiļu uzlādes staciju attīstībā ar mērķi palielināt AER īpatsvaru transporta sektorā; 8. satiksmes monitoringa un uzskaites sistēma; 9. stāvlaukumu sistēmas; 10. LED apgaismojums 11. automobiļu plūsmas un, vai cilvēku kustības sensori, kas veicina enerģijas patēriņa regulēšanu un samazināšanu.   Enerģētikas attīstības pamatnostādņu 2016.-2020. gadam (1.2. apakšpunkts) Latvijas enerģētikas politikas ilgtermiņa mērķi paredz politiku vērst uz “Latvijas ekonomikas tālākas attīstības, tās konkurētspējas reģionā un pasaulē, kā arī sabiedrības labklājības un vides kvalitātes paaugstināšanas nodrošināšanu.”, kā vienu no apakšmērķiem paredzot: “ilgtspējīga enerģētika, kas nodrošina enerģētikas ilgtspēju gan ekonomiskā, gan sociālā, gan vides izpratnē. To plānots panākt, uzlabojot energoefektivitāti, ieviešot viedās tehnoloģijas un veicinot augsti efektīvu ražošanas tehnoloģiju un AER izmantošanas tehnoloģijas.” 2. punktā kā viens no enerģētikas politikas pamatprincipiem ir “inovatīvu risinājumu, tajā skaitā viedo tehnoloģiju, ieviešana”, ko īstenos šis konkurss.  Viedās pilsētvides tehnoloģijas satur iekārtas, tehnoloģijas, risinājumus, specializētas programmatūras, mākoņpakalpojumus, kas rezultātā pilsētvides tehnoloģiju padara energoefektīvāku. Energoefektivitātes palielināšanai var īstenot, piemēram:   1. viedo satiksmes monitoringa un uzskaites sistēmu, kas veic automašīnu uzskaiti pilsētas zonās, kas aprīkotas ar uzskaites sensoriem, novēro noteiktu zonu gaisa kvalitāti, rezultātā samazinot SEG emisijas transporta sektorā, jo transporta līdzekļu pārvietošanās ir optimizēta, novēršot lieku braukāšanu, regulējot satiksmes plūsmas vai tml.; 2. viedās pilsētas stāvlaukumu sistēmas, kas novēro stāvlaukumus, nosaka to statusu (aizņemts vai brīvs), norāda tuvākos brīvos stāvlaukumus, kā rezultātā samazina satiksmes plūsmas intensitāti pilsētā un SEG emisijas transporta sektorā; 3. viedais LED apgaismojums, kas ir apgaismojums ar papildus pievienotām viedajām ierīcēm (gaismekļu kontrolieriem) un attālinātu vadības sistēmu, kas ieslēdz un izslēdz apgaismojumu, regulē tā intensitāti pēc nepieciešamības (pielāgojas gājēju, automašīnu plūsmas intensitātei), nosaka apgaismojuma sistēmas statusu un paziņo par problēmām un norāda precīzi uz tām, kā rezultātā tiek optimizēts elektroenerģijas patēriņš un samazinātas SEG emisijas enerģētikas sektorā; 4. Saules vai vēja enerģijas ģenerators, kura darbības efektivitāti un lietderīgumu regulē viedā sistēma, tā samazinot enerģijas zudumus, kā rezultātā palielinot energoefektivitāti un samazinot SEG emisijas enerģētikas sektorā.   Saskaņā ar Centrālās statistikas pārvaldes publicēto informāciju par pastāvīgo iedzīvotāju skaitu pēc dzīvesvietas 2016. gada sākumā pastāvīgie iedzīvotāji Latvijā – pavisam 1 968 957, pilsētās 1 339 727, laukos 629 230. Pilsētās dzīvo 68% Latvijas iedzīvotāji. Lai ierobežotu projektu iesniedzēju loku, tiek izvēlētas pilsētas teritorijas, kuras atbilst Administratīvo teritoriju un apdzīvoto vietu likuma 10. panta 2. daļas pazīmēm, jo tās ir plaši apmeklētas, tādējādi veicinot projekta aktivitāšu publicitāti, plašu atpazīstamību un iespējamo pārnešanu citur Latvijā un to attīstību.  Konkursā nav noteikts tehnoloģiju konkrēts atrašanās novietojums, jo mērķis ir demonstrēt inovatīvas pieejas. Kā viedās pilsētvides tehnoloģijas novietojums ir atbalstāmas gan ēku ārējās fasādes, jumti, zeme, citas esošas konstrukcijas uzsverot nosacījumu, ka tehnoloģija ir sabiedrībai publiskojama – pieejama un redzama. Uzstādītajai tehnoloģijai raksturojumā (noteikumu 22. punkta 2.3.4. un 2.3.5.) ir jāiekļauj pilnīgs, saprotams un nepārprotams plāns un tā tehniskā izpilde, ko jāpamato ar rasējumiem un citiem profesionāliem aprēķiniem, izmantojot tam paredzētas programmatūras, kas raksturo projektā uzstāmās tehnoloģijas pamatotību un piemērotību, piemēram, DIALUX. Ja specifiskai projekta aktivitātei tādas nav, to norādīt.  Projekta iesniedzējs ievēro būtiskākās tehnoloģijai izvirzāmās prasības, tai skaitā par ilgtspējīgu dabas resursu izmantošanu, kā arī zaļā publiskā iepirkuma un ilgtspējības principus. Projekta iesniedzējs ir atbildīgs par atbilstoša projektēšanas uzdevuma izstrādi, par tehnoloģijas atrašanās vietas piemērotību izvēlētajai vietai un drošību, apzinot potenciālos draudus, darbu veicēja un ekspertu izvēli pēc iespējas labāka rezultāta sasniegšanai. Projekta iesniedzējs attiecināmo izmaksu izpildi veic pierādot to ieguvumu un nepieciešamību.  Lai veicinātu atjaunojamo energoresursu izmantošanas un energoefektivitātes paaugstināšanas demonstrāciju netradicionālā veidā, paaugstinātu sabiedrības informētību un veicinātu tehnoloģiju ieviešanu turpmāk, Vides aizsardzības un reģionālās attīstības ministrijas ieskatā MK noteikumu projektā ir nepieciešams atsevišķi izdalīt piešķiramo finansējuma apjomu katrai no konkursa ietvaros atbalstāmajām projekta jomām. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir visas Latvijas Republikas pašvaldības, to iestādes, pašvaldību kapitālsabiedrības, kā arī iedzīvotāji. Investīcijas veicinās enerģijas patēriņa samazinājumu, kā rezultātā samazināsies pašvaldību izdevumi par enerģiju. Situācijā, kad demogrāfijas prognozes liecina par negatīvu tendenci, pašvaldību izdevumu samazināšana ir būtisks priekšnosacījums reģionālās izaugsmes veicināšanai, vienlaikus atbrīvojot pašvaldību līdzekļus, kurus var novirzīt sociālekonomisko jautājumu risināšanai. |
| 2. | Tiesiskā regulējuma ietekme uz tautsaimniecību un administratīvo slogu | Normatīvā akta apstiprināšanas gadījumā tiks īstenoti projekti, kas, ņemot vērā to specifiku, veicinās nodarbinātību, samazinās enerģijas patēriņu un siltumnīcefekta gāzu emisijas, dodot ieguldījumu Latvijai obligātā enerģijas ietaupījumu mērķa sasniegšanā, samazinās negatīvo ietekmi uz veselību un atjaunojamo energoresursu izmantošanas projekti veicinās Latvijas enerģētisko neatkarību. Ieguvumu izjutīs sabiedrība, jo praktiski izjutīs ieviestās tehnoloģijas pilsētas vidē. Realizētie projekti samazinās pašvaldību izmaksas par enerģijas patēriņu – ieguvums tautsaimniecībai kopumā.  Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne iesaistītajām institūcijām. |
| 3. | Administratīvo izmaksu monetārs novērtējums | Normatīvā akta apstiprināšanas gadījumā tiks īstenots projektu iesniegumu konkurss, kas, ņemot vērā tā specifiku, samazinās pašvaldībām izdevumus par enerģiju, veicinās siltumnīcefekta gāzu emisiju samazināšanu un energoefektivitātes paaugstināšanu Latvijā, kā rezultātā samazināsies SEG emisiju apjoms.  Konkursa ietvaros pieejamais finansējums ir 8 000 000 EUR. Emisijas kvotu izsolīšanas instrumentu finansē no valstij piederošo Eiropas Savienības emisijas kvotu (EUA) un Eiropas Savienības aviācijas emisiju kvotu (EUAA) izsolīšanas, kas notiek atbilstoši Komisijas 2010.gada 12.novembra Regulai (ES) Nr.1031/2010 par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā.  EKII darbību reglamentē apstiprinātie tiesību akti, t.sk. likums „Par piesārņojumu” (spēkā kopš 01.07.2001.) un MK 2012.gada 25.septembra noteikumi Nr.657 „Latvijai piešķirto emisijas kvotu izsolīšanas kārtība”, kuros noteikta Latvijai piešķirto EUA izsolīšanas kārtība. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2017 | | Turpmākie gadi (EUR) | | |
|  | | 2018 | 2019 | 2020 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 4 000 000 | 2 000 000 | 2 000 000 | 0 |
| 1.1. valsts pamatbudžets, tai skaitā  ieņēmumi no maksas pakalpojumiem un citi  pašu ieņēmumi | 0 | 4 000 000 | 2 000 000 | 2 000 000 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 4 000 000 | 2 000 000 | 2 000 000 | 0 |
| 2.1. valsts pamatbudžets | 0 | 4 000 000 | 2 000 000 | 2 000 000 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2017. gadā plānoti avansa maksājumi, 2018 un 2019. gadā starpposma maksājumi atbilstoši faktiski konkursa ietvaros apstiprināto projektu naudas plūsmu prognozēm. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Konkursa ietvaros pieejamais finansējums ir 8 000 000 EUR. Finansējums tiks plānots Vides aizsardzības un reģionālās attīstības ministrijas programmas „Emisijas kvotu izsolīšanas instruments” (33.00.00) apakšprogrammā „Emisijas kvotu izsolīšanas instrumenta projekti” (33.02.00) atbilstoši faktiski konkursa ietvaros apstiprināto projektu naudas plūsmu prognozēm, papildu nepieciešamos finanšu līdzekļus pieprasot un saņemot normatīvajos aktos noteiktajā kārtībā no budžeta resora “74.Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai | | | | |

|  |  |  |  |  |  |
| --- | --- | --- | --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | | | | |
| 1. | Saistības pret Eiropas Savienību | Projekts šo jomu neskar. | | | |
| 2. | Citas starptautiskās saistības | Projekts šo jomu neskar. | | | |
| 3. | Cita informācija | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | | Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu | | |
| A | | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos  ES tiesību aktos |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Stingrākas prasības netiek piemērotas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | |  | | |
| Cita informācija | | | Nav. | | |

|  |  |  |  |
| --- | --- | --- | --- |
| VI. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | . Ieinteresētās puses varēs sniegt viedokli laikā, kad konkursa nolikums tiks publicēti mājaslapā, kā arī kad tie tiks izsludināti Valsts sekretāru sanāksmē. |
| 2. | Sabiedrības līdzdalība projekta izstrādē | | 2017. gada 25. janvārī notika konsultācijas ar biedrību un nodibinājumu, izglītības un pētniecības iestādēm, kuras saistītas ar potenciālām pilsētvides tehnoloģijām |
| 3. | Sabiedrības līdzdalības rezultāti | | Izteiktie ierosinājumi ir izvērtēti un iespēju robežās, ņemot vērā konkursa mērķi, iekļauti konkursa nolikumā. |
| 4. | Cita informācija | | Nav. |
|  | |
| VII. Tiesību akta projekta izpildes nodrošināšana un tās ietekme uz institūcijām | | | |
| 1. | Projekta izpildē iesaistītās institūcijas | | Atsevišķus uzdevumus veiks SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Jaunas institūcijas netiks veidotas. |
| 3. | Cita informācija | | Nav. |

Anotācijas IV sadaļa – projekts šo jomu nesakar.

Vides aizsardzības un

reģionālās attīstības ministrs K.Gerhards

Vīza:

valsts sekretārs

R. Muciņš

2017.02.08. 16:33

S. Grīnvalde

67026907, sofija.grinvalde@varam.gov.lv